Kommisjonen for bevaring av marine levende ressurser i Antarktis

Kommisjonen for bevaring av marine levende ressurser i Antarktis Fiskeri- og kystdepartementet: St.meld nr. 32, 2006 (engelsk: Commission for the Conservation of Antarctic Marine Living Resources - forkortet CCAMLR) er en kommisjon som forvalter konvensjonen for bevaring av marine levende ressurser i Antarktis («Krillkonvensjonen») som trådte ikraft i 1982 og er en del av Antarktis-traktaten. Kommisjonen ble etablert i 1981 og har sitt hovedkontor i Hobart på Tasmania, Australia.

Kommisjonen ble opprettet som en følge av økt bekymring av at et økt fiske etter krill i Sørishavet kunne ha stor innvirkning på bestandene av dyr som livnærer seg på krill, hovedsakelig fugler, sel og fisk.

«Bevaring» er i konvensjonen definert slik at det omfatter rasjonell utnytting av ressursene. Utenom fisket etter krill foregår det fiske etter antarktisk tannfisk, patagonisk tannfisk og makrellisfisk i området. Kommisjonen vedtar årlig tilrådinger av totalkvoter for de ulike artene i konvensjonsområdet, som utgjør det meste av Sørishavet. Totalkvotene blir ikke delt mellom de enkelte medlemmene og fisket stanser når totalkvotene er tatt.

 Medlemsland 
Medlemskap i kommisjonen er åpen for alle land som har tiltrådt Antarktis-traktaten. Kommisjonen har 25 medlemsland (inkludert EU) og ytterligere ni land har sluttet seg til konvensjonens regler.CCAMLR.com: Official member contact 

Medlemsland

  Argentina
  Australia
  Belgia
  Brasil
  Chile   EU
  Frankrike
  Folkerepublikken Kina
  India
  Italia   Japan
  Namibia
  New Zealand
  Norge
  Polen   Russland
  Spania
  Storbritannia
  Sverige
  Sør-Afrika   Sør-Korea
  Tyskland
  Ukraina
  USA
  Uruguay 

Land som følger konvensjonen, men som ikke er medlem

  Bulgaria
  Canada
  Cookøyene
  Finland
  Hellas   Mauritius
  Nederland
  Peru
  Vanuatu

 Se også 

 Protokoll om miljøvern til Antarktistraktaten

 Referanser 

 Eksterne lenker 
 Kommisjonen for bevaring av marine levende ressurser i Antarktis

Kategori:Miljøvern
Kategori:Etableringer i 1981
Kategori:Internasjonale organisasjoner
Kategori:Antarktis' natur
Kategori:Artikler i Antarktis-prosjektet